《自兴国军治出富池》
宋代·董嗣杲

澒洞尘沙迹寄浮，霜茅风棘断堽头。
几家白酒山城暮，一穗青烽野戌秋。
战马向年荒此垒，羁鸿今夜宿何洲。
扁舟直下寒江口，不见甘王卷雪楼。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。